
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ Π ΡΩΤΟ Αρ. Φύλλου 44 

1 Μαρτίου 2000 


ΠΕΡΙΕΧΟΜΕΝΑ 


ΠΡΟΕΔΡΙΚΑ ΔΙΑΤΑΓΜΑΤΑ 

55. Τροποποίηση και συμπλήρωση του Π.Δ. 38/1991 
(Α'21) "Εκτέλεση, συντήρηση και επισκευή θερμοϋ- 
δραυλικών εγκαταστάσεων και λοιπών ειδικών ε¬ 
γκαταστάσεων εξυπηρέτησης των κτιρίων, καθώς 
και έκδοση επαγγελματικών αδειών για τους εργα¬ 
ζομένους στις σχετικές εργασίες" όπως τροποποι¬ 


ήθηκε με το Π.Δ. 48/1995 (Α'36). 1 

56. Κατάργηση - σύσταση διοικητικού προσωπικού 
στο πανεπιστήμιο Θεσσαλίας. 2 


ΠΡΟΕΔΡΙΚΑ ΔΙΑΤΑΓΜΑΤΑ 

(ΐ) 

ΠΡΟΕΔΡΙΚΟ ΔΙΑΤΑΓΜΑ ΥΠΆΡΙΘ. 55 
Τροποποίηση και συμπλήρωση του Π.Δ. 38/1991 (Α' 21) 
"Εκτέλεση, συντήρηση και επισκευή θερμοϋδραυλι- 
κών εγκαταστάσεων και λοιπών ειδικών εγκαταστάσε¬ 
ων εξυπηρέτησης των κτιρίων, καθώς και έκδοση ε¬ 
παγγελματικών αδειών για τους εργαζομένους στις 
σχετικές εργασίες" όπως τροποποιήθηκε με το Π.Δ. 
48/1995 (Α'36). 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις του ν.6422/1934 (Α 412) "Περί ασκήσε- 
ως του επαγγέλματος του Μηχανολόγου, του Ηλεκτρο¬ 
λόγου κλπ." και ειδικότερα το άρθρο 3 παρ. 1 & 2, 5 παρ. 
α, β και γ, 6 εδ. 4,5, 8 όπως αυτά τροποποιήθηκαν από το 
ν.δ. 1150/49 (Α 249). 

2. Τις διατάξεις του άρθρου 64 παρ. 1. του ν. 1566/85 (Α 
167) και του εδαφίου ζ’ της παραγράφου 3 του άρθρου 2 
και της παραγράφου 3του άρθρου 6του ν.2009/92 (Α 18). 

3. Την υπ’ αριθμ. Πρ. Ε/716/1999 γνώμη του Διοικητικού 
Συμβουλίου του Οργανισμού Επαγγελματικής Εκπαίδευ¬ 
σης και κατάρτισης (Ο.Ε.Ε.Κ.) κατά τα διαλαμβανόμενα 
στην παράγραφο 3 του άρθρου 6 του ν. 2009/92. 

4. Το Β.Δ. της 16/17-3-1950 (Α 821) "Περί διαιρέσεως, 
κατατάξεως και απογραφής των μηχανολογικών εγκατα¬ 
στάσεων κλπ.", όπως αυτό τροποποιήθηκε με το Β.Δ. της 


17-12-1953 και ειδικότερα το άρθρο 1 ειδικότητα ΣΤ και©, 
άρθρα 2,5,8, 12 και επόμενα. 

5. Το γεγονός ότι από τις διατάξεις του παρόντος δια¬ 
τάγματος δεν προκαλείται δαπάνη σε βάρος του κρατι¬ 
κού προϋπολογισμού. 

6. Το Π.Δ. 396/1989 (Α 172) «Οργανισμός της Γενικής 
Γραμματείας Βιομηχανίας» 

7. Το Π.Δ. 27/1996 (Α 19) «Συγχώνευση των Υπουργείων 
Τουρισμού, Βιομηχανίας, Ενέργειας και Τεχνολογίας και 
Εμπορίου, στο Υπουργείο Ανάπτυξης. 

8. Την υπ’ αριθμ. 3574/5-7-99 Κοινή Απόφαση του Πρω¬ 
θυπουργού και του Υπουργού Ανάπτυξης «περί Ανάθε¬ 
σης αρμοδιοτήτων στον υφυπουργό Ανάπτυξης Ιωάννη 
Ζαφειρόπουλο». 

9. Την υπ’ αριθμ. 458/1999 γνωμοδότηση του Συμβουλί¬ 
ου της Επικράτειας μετά από πρόταση των Υπουργών Ε¬ 
θνικής Παιδείας και θρησκευμάτων, Περιβάλλοντος Χω¬ 
ροταξίας και Δημοσίων Έργων και του Υφυπουργού Ανά¬ 
πτυξης, αποφασίζουμε: 

ΑΡΘΡΟ 1 

Το άρθρο 2 του Π.Δ. 38/91 αντικαθίσταται ως εξής: 

"2.1. Εγκατάσταση : 

Ονομάζεται το σύνολο ή το σύστημα μηχανημάτων, συ¬ 
σκευών, σωλήνων, αγωγών, εξαρτημάτων και οργάνων 
μέτρησης, ελέγχου, ρύθμισης, ασφάλειας κλπ., που σκο¬ 
πό έχει μια συγκεκριμένη εξυπηρέτηση των ανθρώπων 
που ζουν ή εργάζονται μέσα σ’ ένα κτίριο και που είναι μό¬ 
νιμα τοποθετημένα μέσα ή επάνω στους τοίχους, στα δά¬ 
πεδα, στις οροφές, μέσα σε χαντάκια ορατά ή καλυμμένα. 

Τα μέρη και τα τμήματα μιας εγκατάστασης αποτελού¬ 
νται από έτοιμα, προκατασκευασμένα αντικείμενα, που 
συναρμολογούμενα και συνδεόμενα μεταξύ τους, αποτε¬ 
λούν ένα σύστημα που λειτουργεί και αποδίδει τον σκοπό 
για τον οποίο προορίζεται. 

2.2. Μελέτη εγκατάστασης: 

Είναι το σύνολο των στοιχείων, που καθορίζουν μονο¬ 
σήμαντα το είδος, την έκταση, τις διαστάσεις των υλικών 
που θα χρησιμοποιηθούν και τις λεπτομέρειες της εγκα¬ 
τάστασης που θα εκτελεστεί. 

Περιλαμβάνει τους σχετικούς υπολογισμούς, τις περι¬ 
γραφές, τις προδιαγραφές, τις οδηγίες εκτέλεσης, τα 
σχέδια και τα διαγράμματα. 

2.3. Επίβλεψη εφαρμογής της μελέτης: 

Ονομάζεται η εργασία παρακολούθησης και ελέγχου 
των δραστηριοτήτων των εργαζομένων στην εκτέλεση 
της εγκατάστασης, στην πιστή και έντεχνη εφαρμογή της 
μελέτης, στην τήρηση των προδιαγραφών και των τεχνι¬ 
κών κανόνων της κατασκευής, στην καλή ποιότητα και 
στην εμφάνιση του έργου, στις δοκιμασίες και στην α¬ 
σφαλή λειτουργία του. 

2.4. Εκτέλεση εγκατάστασης: 

Ονομάζεται το σύνολο των εργασιών που απαιτούνται 
για την συναρμολόγηση και σύνδεση, για την τοποθέτηση 
και την στερέωση των μερών και των τμημάτων μιας ε¬ 
γκατάστασης και για την εξασφάλιση της καλής και α¬ 
σφαλούς λειτουργίας της. 

2.5. Συντήρηση εγκατάστασης: 

Διακρίνεται σε δύο είδη: 

2.5.1. Προληπτική συντήρηση εγκατάστασης : 

Ονομάζεται το σύνολο των εργασιών που απαιτούνται 

για να διατηρείται η εγκατάσταση σε κατάσταση καλής 
και ασφαλούς λειτουργίας. Περιλαμβάνονται οι περιοδι¬ 
κοί έλεγχοι, οι επιθεωρήσεις, οι λιπάνσεις, οι βαφές, οι α¬ 
ντικαταστάσεις των μερών της εγκατάστασης, που προ- 
βλέπεται η γήρανσή τους, ή που εκτιμάται, κατά την επι¬ 
θεώρηση, ότι επίκειται η καταστροφή τους ή ότι η φθορά 
τους θα φέρει ανωμαλία στη λειτουργία της εγκατάστα¬ 
σης. 

2.5.2. Κατασταλτική συντήρηση εγκατάστασης: 

Ονομάζεται το σύνολο των εργασιών που απαιτούνται 

για την επισκευή, αντικατάσταση ή ανακατασκευή μη λει- 
τουργούντων, ή πλημμελώς λειτουργούντων, τμημάτων 
μιας εγκατάστασης. Η τροποποίηση ενός τμήματος μιας 
εγκατάστασης για τη βελτίωση της απόδοσης ή στερεό¬ 
τητάς της, εφ’ όσον η εγκατάσταση έπαψε να λειτουργεί 
ή δεν λειτουργεί κανονικά, αποτελεί κατασταλτική συντή¬ 
ρηση. Αντίθετα, αποτελεί προληπτική συντήρηση της ε¬ 
γκατάστασης κάθε τροποποίησή της, εφ όσον η εγκατά¬ 
σταση δεν εγγυάται πλέον τη συνεχή και ασφαλή λει¬ 
τουργία της. 

2.5.3. Τροποποίηση ή επέκταση εγκατάστασης. 

Η τροποποίηση της εγκατάστασης ή και η επέκτασή της, 
που γίνεται για να εξυπηρετήσει απαιτήσεις, πέραν των 
προβλεπόμενων, κατά την αρχική της εκτέλεση, δεν έχει 
σχέση με τη συντήρησή της, αλλά είναι εργασία εκτέλεσης 
νέας συμπληρωματικής εγκατάστασης. 

2.6. Βοηθός Τεχνίτης Υδραυλικός: 

Είναι φυσικό πρόσωπο που ανήκει στο βοηθητικό τεχνι¬ 
κό προσωπικό μιας ομάδας εργασίας για την εκτέλεση ή 
επισκευή ή διαρρύθμιση μιας εγκατάστασης του άρθρου 
1 και που προσφέρει οποιαδήποτε τεχνική βοήθεια χρεια¬ 
στεί ο επικεφαλής της ομάδας. 

2.7. Τεχνίτης Υδραυλικός και Εγκαταστάτης Υδραυλι¬ 
κός. 

Είναι φυσικό πρόσωπο που γνωρίζει τον τρόπο που ε- 
κτελείται μια εργασία επί των εγκαταστάσεων του άρ¬ 
θρου 1. 

Με τη χορήγηση σ’ αυτό επαγγελματικής άδειας εργα¬ 
σίας δηλώνεται ότι έχει την απαιτούμενη γνώση και την ε¬ 
μπειρία και είναι κατάλληλο, με τη βοήθεια ή και χωρίς αυ¬ 
τή, βοηθητικού προσωπικού, να εκτελέσει μια εργασία ε¬ 
πί των εγκαταστάσεων, σύμφωνα με τους κανόνες της 
τέχνης. 

2.8. Συνεργείο: 

Είναι η ομάδα εργασίας που με τη μικρότερη σύνθεση, 
αποτελείται από ένα τεχνίτη ή εγκαταστάτη υδραυλικό 


και ένα βοηθό τεχνίτη υδραυλικό ή από δύο τεχνίτες ή ε- 
γκαταστάτες υδραυλικούς." 

ΑΡΘΡΟ 2 

Η παράγραφος 3.1. του άρθρου 3 του Π.Δ. 38/91 αντι¬ 
καθίσταται ως εξής: 

"3.1. Εγκαταστάσεις της 1ης Ειδικότητας (θερμοϋ- 
δραυλικές), περιλαμβάνουν τις εγκαταστάσεις της παρ. 
1.1.1., σύμφωνα με τον ορισμό της παραγ. 2.1. Οι εργα¬ 
σίες της ειδικότητας αυτής κλιμακώνονται σε δυο (2) 
στάθμες τεχνολογίας. 

Στάθμη (α), στην οποία περιλαμβάνονται όλες οι εργα¬ 
σίες που εκτελούνται σε μια θερμοϋδραυλική εγκατάστα¬ 
ση, εκτός αυτών των εργασιών που περιγράφονται και α¬ 
νήκουν στη στάθμη (β). 

Στάθμη (β), στην οποία περιλαμβάνονται οι εργασίες, 
σε μια θερμοϋδραυλική εγκατάσταση, που εκτελούνται: 

- Στα τμήματα των δικτύων πιέσεως, ονομαστικής δια¬ 
μέτρου μεγαλύτερης των 2 ιντσών ή 50 χιλιοστών, μετά 
των εξαρτημάτων και των οργάνων διακοπής και ρυθμί- 
σεως. 

- Στα τμήματα των δικτύων ελευθέρας ροής, ονομαστι¬ 
κής διαμέτρου μεγαλύτερης των 8 ιντσών ή 200 χιλιο¬ 
στών, μετά των εξαρτημάτων και οργάνων τους. 

- Για τη συναρμολόγηση, τοποθέτηση και σύνδεση μη¬ 
χανημάτων και συσκευών μετά των εξαρτημάτων τους, 
για την παραγωγή και κυκλοφορία ζεστού νερού, ισχύος 
μεγαλύτερης των 150 ΚΊ\Ι." 

ΑΡΘΡΟ 3 

Το άρθρο 4 του Π.Δ. 38/91 όπως συμπληρώθηκε με το 
άρθρο 2 του Π.Δ. 48/95 αντικαθίσταται ως εξής: 

"4.1. Ποιοτική στάθμη των εγκαταστάσεων - Τεχνογνω¬ 
σία - Υλικά. 

4.1.1. Η τεχνογνωσία για την εκπόνηση της μελέτης των 
εγκαταστάσεων στα κτίρια και για την εφαρμογή της με¬ 
λέτης καθώς και οι κανόνες της τέχνης και της επιστήμης, 
περιλαμβάνονται στις Τεχνικές Οδηγίες που συντάσσο- 
νται από το Τεχνικό Επιμελητήριο της Ελλάδας (ΤΟΤΕΕ) 
ή από άλλο αρμόδιο φορέα και εγκρίνονται με απόφαση 
του Υπουργού ΠΕ.ΧΩ.Δ.Ε. 

4.1.2. Δεν επιτρέπεται η χρησιμοποίηση στις εγκατα¬ 
στάσεις υλικών που δεν είναι σύμφωνα με τα αντίστοιχα 
πρότυπα του Ελληνικού Οργανισμού Τυποποίησης (Ε- 
ΛΟΤ), εφόσον υπάρχουν, ή μετά αντίστοιχα πρότυπα των 
χωρών της Ευρωπαϊκής Κοινότητας. 

4.2. Οι εργασίες οι σχετικές με τις εγκαταστάσεις του 
άρθρου 1 είναι τέσσερις (4). 

4.2.1. Μελέτη: 

Για κάθε εγκατάσταση συντάσσεται μελέτη, σύμφωνα 
με τον ορισμό της παραγράφου 2.2., η οποία περιλαμβά¬ 
νει και τη σύνταξη των στοιχείων για την έκδοση άδειας ε¬ 
γκατάστασης από την αρμόδια υπηρεσία, εάν χρειάζεται. 
Η σύνταξη των στοιχείων αυτών θα γίνει σύμφωνα με τις 
απαιτήσεις και τις προδιαγραφές της Υπηρεσίας που εκ¬ 
δίδει την άδεια. 

4.2.2. Επίβλεψη εφαρμογής μελέτης: 

Η επίβλεψη εφαρμογής μελέτης ορίζεται στην παρά¬ 
γραφο 2.3. και περιλαμβάνει εκτός των άλλων: 

- Την εκτέλεση όλων των δοκιμών και των ελέγχων, κα¬ 
θώς και τη σύνταξη των τεχνικών πρωτοκόλλων μετά το 
πέρας της εκτέλεσης του έργου. 

- Την κατάρτιση φακέλου με τα σχέδια όπως το έργο ε- 

κτελέστηκε, που θα παραδίνεται, μετά την αποπεράτωσή 
του στον ιδιοκτήτη ή τον διαχειριστή. 

4.2.3. Εκτέλεση της εγκατάστασης: 

Η εκτέλεση της εγκατάστασης ορίζεται στην παράγρα¬ 
φο 2.4. και περιλαμβάνει εκτός των άλλων: Τη σύνταξη α¬ 
πό τον εγκαταστάτη ή τεχνίτη επικεφαλής των συνεργεί¬ 
ων ή του συνεργείου, υπεύθυνης δήλωσης ότι η εγκατά¬ 
σταση εκτελέστηκε σύμφωνα με τα οριζόμενα στην παρ. 

4.1., όπως επίσης ότι τηρήθηκαν οι κανόνες της τέχνης. 

Στην υπεύθυνη δήλωση πρέπει να αναγράφονται: 

- Τα στοιχεία του εγκαταστάτη ή τεχνίτη, επικεφαλής 
του συνεργείου ή των συνεργείων, που συντάσσει την υ¬ 
πεύθυνη δήλωση, μαζί με τον αριθμό και την τάξη της ε¬ 
παγγελματικής του άδειας. 

- Τα στοιχεία του ιδιοκτήτη του κτιρίου ή του οικοπέδου, 
στο οποίο εκτελούνται οι εγκαταστάσεις ή του διαχειρι¬ 
στή, εάν πρόκειται για κοινόχρηστο κτίριο ή οικόπεδο, ως 
και του τοπογραφικού εντοπισμού ( Νομός, πόλη, οδός, 
αριθμός) αυτού. 

- Σύντομη περιγραφή των εγκαταστάσεων που εκτελέ- 
σθηκαν. 

- Τα ονόματα αυτών που εργάστηκαν στο έργο, μαζί με 
τον αριθμό και την τάξη της επαγγελματικής τους άδειας 
καθώς και ο αριθμός των ημερομισθίων που πραγματο¬ 
ποίησαν σε κάθε ειδικότητα της εγκατάστασης.Η υπεύ¬ 
θυνη δήλωση πρέπει να κατατίθεται αποδεδειγμένα στο 
Επαγγελματικό Σωματείο που καλύπτει τον Κλάδο. 

Η δήλωση αυτή, μετά την αποδεδειγμένη κατάθεσή της 
στο επαγγελματικό Σωματείο: 

- Παραδίδεται στον ιδιοκτήτη της εγκατάστασης ή στον 
νόμιμο εκπρόσωπό του ως βεβαίωση καλής εκτέλεσης 
του έργου. 

- Κατατίθεται στην οικεία Πολεοδομική Υπηρεσία, στην 
περίπτωση που έχει εκδοθεί πολεοδομική άδεια ή άδεια ε¬ 
κτέλεσης των εγκαταστάσεων, προκειμένου να συνδε¬ 
θούν οι εγκαταστάσεις μετά δίκτυα κοινής ωφέλειας. 

Οι φορείς διαχείρισης των παραπάνω δικτύων επιτρέ¬ 
πουν τη σύνδεση των εγκαταστάσεων με αυτά, μόνο α¬ 
φού βεβαιωθεί από την αρμόδια Πολεοδομική Υπηρεσία, 
ότι κατατέθηκε σ’ αυτήν η παραπάνω Υπεύθυνη Δήλωση 
για όλες τις ειδικότητες των εργασιών που εκτελέστηκαν. 

4.2.4. Συντήρηση και λειτουργία της εγκατάστασης: 

Η εργασία αυτή ορίζεται στην παράγραφο 2.5. Επιπλέ¬ 
ον περιλαμβάνει την τήρηση βιβλίου συντήρησης, στο ο¬ 
ποίο, εκτός των στοιχείων του ιδιοκτήτη της εγκατάστα¬ 
σης, ή του διαχειριστή, εάν πρόκειται περί κοινόχρηστης 
εγκατάστασης, ως και του τοπογραφικού εντοπισμού της 
(πόλη, οδός, αριθμός), θα αναγράφονται επίσης η εργα¬ 
σία συντήρησης που έγινε, σε σύντομη περιγραφή, ο χρό¬ 
νος που εκτελέστηκε, ως και τα στοιχεία αυτών που ερ- 
γάστη καν με το ν αρ ιθ μό και τη ν τάξη της επαγγελματικής 
τους άδειας. 

Το έντυπο αυτό βιβλίο συντήρησης θα φυλάσσεται επι- 
μελώς από τον ιδιοκτήτη ή το διαχειριστή της εγκατάστα¬ 
σης. 

Η αρμόδια Υπηρεσία του Υπουργείου Ανάπτυξης, θα 
συντάξει υπόδειγμα βιβλίου συντήρησης, έτσι ώστε να εί¬ 
ναι ενιαία σ’ όλη την Ελληνική Επικράτεια, η παρακολού¬ 
θηση της συντήρησης και των τροποποιήσεων των εγκα¬ 
ταστάσεων. 

Για κάθε αλλαγή της αρχικής εγκατάστασης θα ενημε¬ 
ρώνεται ο σχετικός φάκελος με τα σχέδια "όπως το έργο 
εκτελέστηκε" της προηγούμενης παραγράφου 4.2.2. ε¬ 
δάφιο 2. 


Η υποχρέωση της τήρησης του βιβλίου αυτού αρχίζει έ¬ 
να (1) χρόνο μετά την ισχύ του παρόντος. 

-Για κάθε εργασία συντήρησης συντάσσεται υπεύθυνη 
δήλωση, στην οποία αναγράφονται όλα τα ονόματα αυ¬ 
τών που εργάστηκαν στο έργο, μαζί με τον αριθμό και την 
τάξη της επαγγελματικής άδειας. Η δήλωση αυτή: 

- Κατατίθεται αποδεδειγμένα στο Επαγγελματικό Σω¬ 
ματείο που καλύπτει τον Κλάδο. 

- Παραδίδεται, μετά την αποδεδειγμένη κατάθεσή της 
στο επαγγελματικό σωματείο, στον ιδιοκτήτη ή στο νόμι¬ 
μο εκπρόσωπό του. 

- Η παραπάνω δήλωση προκειμένου να γίνει αποδεκτή 
ως προϋπηρεσία πρέπει να έχει κατατεθεί αποδεδειγμέ¬ 
να στο Επαγγελματικό Σωματείο που καλύπτει τον κλάδο. 

4.3. Την ευθύνη για την εκτέλεση των εργασιών της πα¬ 
ραπάνω παραγράφου 4.2. έχουντα παρακάτω πρόσωπα: 

4.3.1. Την ευθύνη για τη σύνταξη της μελέτης, την επί¬ 
βλεψη εφαρμογής της και την υπεύθυνη τεχνική επίβλε¬ 
ψη συντήρησης και λειτουργίας των εγκαταστάσεων του 
άρθρου 1, έχουν τα πρόσωπα που ορίζονται από τις κεί¬ 
μενες διατάξεις (Β.Δ. 16/17.3.1950). 

4.3.2. Την ευθύνη για την έντεχνη εργασία επί των εγκα¬ 
ταστάσεων του άρθρου 1, φέρει ο εγκαταστάτης ή τεχνί¬ 
της, επικεφαλής των συνεργείων ή του συνεργείου του 
έργου. Η ευθύνη αυτή ολοκληρώνεται με την υπογραφή 
της υπεύθυνης δήλωσης των παραγρ. 4.2.3. και 4.2.4. 

4.4. Η διαδικασία που περιγράφεται στις παραγρ. 4.2.3. 
και 4.2.4. του άρθρου αυτού, εφαρμόζεται και στις περι¬ 
πτώσεις που την ευθύνη εκτέλεσης ή συντήρησης των ε¬ 
γκαταστάσεων έχουντα πρόσωπα της παραγράφου 8.14. 
του παρόντος. 

4.5. Η αρμόδια Υπηρεσία του Υπουργείου Ανάπτυξης 
θα συντάξει υπόδειγμα της υπεύθυνης δήλωσης που α- 
ναφέρεται στην παράγραφο 4.2.3. και 4.2.4. 

ΑΡΘΡΟ 4 

Το άρθρο 5 του Π.Δ. 38/91 αντικαθίσταται ως εξής: 

"Οι επαγγελματικές άδειες εργασίας διακρίνονται σε: 

5.1. Άδεια Βοηθού Τεχνίτη Υδραυλικού. 

5.2. Άδεια Τεχνίτη Υδραυλικού Α τάξης 1ης, 2ης ή 3ης 
ειδικότητας. 

5.3. Άδεια Τεχνίτη Υδραυλικού Β τάξης 1ης, 2ης ή 3ης 
ειδικότητας. 

5.4. Άδεια Εγκαταστάτη Υδραυλικού 1ης, 2ης, ή 3ης ει¬ 
δικότητας." 

ΑΡΘΡΟ 5 

Το άρθρο 6του Π.Δ. 38/91 αντικαθίσταται ως εξής: 

"6.1. Άδεια Βοηθού Τεχνίτη Υδραυλικού 

Ο κάτοχος της άδειας αυτής δικαιούται: 

- να εργάζεται ως Τεχνικό Βοηθητικό προσωπικό και να 
πλαισιώνει ένα συνεργείο εργασίας, οποιασδήποτε ειδι¬ 
κότητας, προσφέροντας τεχνική βοήθεια. 

- να αποκτά πιστοποιητικά προϋπηρεσίας. 

6.2. Άδεια Τεχνίτη Υδραυλικού Α Τάξης 

Ο κάτοχος της άδειας αυτής δικαιούται: 

- να εργάζεται, ως υπεύθυνος συνεργείου, σε εργασίες 
(α) στάθμης των εγκαταστάσεων της ειδικότητάς του 

- να εκδίδει την υπεύθυνη δήλωση που προβλέπεται 
στις παραγράφους 4.2.3. και 4.2.4. για όλες τις εργασίες 
της ειδικότητάς του που εκτελείτο συνεργείο του οποίου 
έχει την ευθύνη. 

- να αποκτά πιστοποιητικά προϋπηρεσίας. 

6.3. Άδεια Τεχνίτη Υδραυλικού Β Τάξης 

Ο κάτοχος της άδειας αυτής δικαιούται: 

- να εργάζεται, ως υπεύθυνος συνεργείου, σε εργασίες (α) 
και (β) στάθμης των εγκαταστάσεων της ειδικότητάς του. 

- να προίσταται, να παρακολουθεί και να συντονίζει τις 
εργασίες που εκτελούν, μέχρι τρία (3) συνεργεία συγ¬ 
χρόνως, συμπεριλαμβανομένου και του συνεργείου στο 
οποίο μπορεί, ενδεχομένως, να εργάζεται και αυτός ως υ¬ 
πεύθυνος Τεχνίτης, σε εγκαταστάσεις της ειδικότητάς 
του. 

- να εκδίδει την υπεύθυνη δήλωση που προβλέπεται στο 
άρθρο 4.2.3. και 4.2.4. για όλεςτις εργασίες της ειδικότη¬ 
τάς του που εκτελούν τα συνεργεία της προηγούμενης 
παραγράφου. 

- να αποκτά πιστοποιητικά προϋπηρεσίας. 

6.4. Άδεια Εγκαταστάτη Υδραυλικού 

Ο κάτοχος της άδειας αυτής δικαιούται: 

- να εργάζεται, ως υπεύθυνος συνεργείων, σε εργασίες 
(α) και (β) στάθμης των εγκαταστάσεων της ειδικότητάς 
του. 

- να προίσταται, να παρακολουθεί και να συντονίζει τις 
εργασίες που εκτελούν, άλατα συνεργεία, όλων των ειδι¬ 
κοτήτων, σε όλες τις εγκαταστάσεις ενός έργου. 

- να εκδίδει την υπεύθυνη δήλωση που προβλέπεται 
στις παραγράφους 4.2.3. και 4.2.4. για όλες τις εργασίες 
της ειδικότητάς του που εκτελούν τα συνεργεία της πα¬ 
ραπάνω παραγράφου. 

- να αποκτά πιστοποιητικά προϋπηρεσίας. 

6.5. Οι κάτοχοι άδειας Εγκαταστάτη Υδραυλικού Α και Β 
τάξης του Π.Δ. 38/91 έχουν τα δικαιώματα του Εγκατα- 
στάτη Υδραυλικού, όπως αυτά ορίζονται στην προηγού¬ 
μενη παράγραφο. 

6.6. Οι κάτοχοι άδειας Τεχνίτη Α, Τεχνίτη Β και Εγκατα- 
στάτη, οποιοσδήποτε ειδικότητας, δικαιούνται να προ¬ 
βαίνουν κατά την εκτέλεση των εργασιών τους σε οξυγο¬ 
νοκολλήσεις ή ηλεκτροσυγκολλήσεις των δικτύων. 

6.7. Οι κάτοχοι άδειας Τεχνίτη Α, Τεχνίτη Β ή Εγκατα- 
στάτη, οποιοσδήποτε ειδικότητας, που υπηρετούν ή προ¬ 
σλαμβάνονται, κάτω από οποιαδήποτε σχέση εργασίας, 
στο Δημόσιο, Νομικά Πρόσωπα Δημοσίου Δικαίου, Τρά¬ 
πεζες, Επιχειρήσεις και Οργανισμούς Κοινής Ωφελείας, 
καταθέτουν την άδεια αυτή στην αρμόδια Υπηρεσία και 
παίρνουν άδεια Συντηρητή, αντίστοιχης ισχύος. 

Η άδεια του Τεχνίτη Α, Τεχνίτη Β και Εγκαταστάτη δεν ε- 
πιστρέφεται, ούτε θεωρείται, για όσο διάστημα ενδιαφε¬ 
ρόμενος συνεχίζει να εργάζεται στους παραπάνω φορείς, 
με οποιαδήποτε σχέση εργασίας." 

ΑΡΘΡΟ 6 

Το άρθρο 7 του Π.Δ. 38/91 αντικαθίσταται ως εξής: 

"7.1. Κατά την εκτέλεση ή κατά τη συντήρηση των εγκα¬ 
ταστάσεων του άρθρου 1 επιτρέπεται να εργάζονται μό¬ 
νο πρόσωπα που κατέχουν την κατάλληλη άδεια. 

7.2. Δεν επιτρέπεται στους εργαζόμενους σε εγκατα- 
στάσειςτου άρθρου 1 να εκτελούν εργασίες πέραν αυτών 
που επιτρέπονται βάσει της άδειας που κατέχουν και που 
καθορίζονται στο άρθρο 6 του παρόντος. 

7.3.0 υπεύθυνος κάτοχος άδειας που εκτελεί εργασίες 
προβλεπόμενες από αυτήν υποχρεούται: 

7.3.1. Να εφαρμόζει πιστά τη μελέτη και να τηρεί πιστά 
τους κανόνες προληπτικής συντήρησης, που ορίζονται α¬ 
πό τους κατασκευαστικούς οίκους των μηχανημάτων, συ¬ 
σκευών και εξαρτημάτων. 


7.3.2. Να τηρεί τα αναφερόμενα στην παράγραφο 4.1. 

7.3.3. Να τηρεί τους κανόνες της τέχνης, έτσι όπως κα¬ 
θορίζονται στην παράγραφο 4.1.1. και τις Τεχνικές Οδη¬ 
γίες του Τεχνικού Επιμελητηρίου της Ελλάδος 
(Τ.Ο.Τ.Ε.Ε.) που ισχύουν κατά το χρόνο εργασίας. 

7.3.4. Μετά το πέρας της εκτέλεσης ή της συντήρησης 
της εγκατάστασης, να εκδίδει την υπεύθυνη δήλωση που 
προβλέπεται στις παραγράφους 4.2.3. και 4.2.4. 

7.4. Κατά την εκτέλεση της εγκατάστασης ουδεμία τρο¬ 
ποποίηση της μελέτης επιτρέπεται να γίνει, χωρίς την έ¬ 
γκριση του μελετητή του έργου ή άλλου ισοδύναμου προ¬ 
σώπου. 

Εφ’ όσον διαπιστωθούν κατά την εκτέλεση της εγκατά¬ 
στασης ελλείψεις ή σφάλματα, αυτά υποδεικνύονται στον 
επιβλέποντατην εφαρμογής της μελέτηςτου έργου, προ- 
κειμένου αυτή να διορθωθεί." 

ΑΡΘΡΟ 7 

7.1. Η παράγραφος 8.1. του άρθρου 8 του Π.Δ. 38/91 ό¬ 
πως τροποποιήθηκε με το άρθρο 3 παρ. 3.1. του Π.Δ. 
48/95 αντικαθίσταται ως εξής: 

"8.1. Άδεια Βοηθού Τεχνίτη Υδραυλικού 

8.1.1 Η άδεια αυτή χορηγείται μετά από αίτηση και χω¬ 
ρίς εξετάσεις σ’ αυτούς που θα προσκομίζουν εναλλακτι¬ 
κά: 

- Δίπλωμα επαγγελματικής κατάρτισης επιπέδου μετα- 
δευτεροβάθμιας επαγγελματικής κατάρτισης (ΙΕΚ) αντί¬ 
στοιχης ειδικότητας του ν.2009/92 ή ισότιμο τίτλο ή 

- Πτυχίο Τεχνικού Επαγγελματικού Λυκείου (ΤΕΛ) του 
ν. 1566/85, του Τμήματος θερμικών και ψυκτικών εγκατα- 
στάσεωντου Μηχανολογικού Τομέα ή ισότιμο τίτλο ή 

- Πτυχίο Τεχνικής Επαγγελματικής Σχολής (ΤΕΣ) του 
ν. 1566/85, ειδικότητας υδραυλικών και θερμικών εγκατα¬ 
στάσεων της Μηχανολογικής Ομάδας ή ισότιμο τίτλο. 

8.1.2. Η άδεια χορηγείται, επίσης, μετά από αίτηση και 
αφού υποστούν επιτυχή εξέταση από την αρμόδια επι¬ 
τροπή, σ’ αυτούς που θα προσκομίζουν εναλλακτικά: 

- Πιστοποιητικό επαγγελματικής κατάρτισης επιπέδου 
1 (ΙΕΚ) αντίστοιχης ειδικότητας του ν.2009/92 ή ισότιμο 
τίτλο και πιστοποιητικά προϋπηρεσίας πεντακοσίων (500) 
ημερομισθίων, στην εκτέλεση ή και συντήρηση εγκατα¬ 
στάσεων του άρθρου 1 που πραγματοποιήθηκαν μετά το 
15ο έτος της ηλικίας τους ή 

- Πτυχίο Κατωτέρας Τεχνικής Σχολής Υδραυλικών Ε¬ 
γκαταστάσεων του ν.δ. 580/70, ή ισότιμο τίτλο και πιστο¬ 
ποιητικά προϋπηρεσίας τουλάχιστον πεντακοσίων (500) 
ημερομισθίων, στην εκτέλεση ή και συντήρηση των εγκα¬ 
ταστάσεων του άρθρου 1 που πραγματοποιήθηκαν μετά 
το 15ο έτος της ηλικίας τους. 

8.1.3. Επίσης χορηγείται μετά από αίτηση και αφού υ¬ 
ποστούν επιτυχή εξέταση από την αρμόδια επιτροπή σ’ ό¬ 
σους κατά την έναρξη ισχύος του παρόντος τροποποιητι- 
κού Π.Δ/τος ασχολούνται σε εγκαταστάσεις του άρθρου 
1 και θα προσκομίζουν μόνο πιστοποιητικά προϋπηρε¬ 
σίας τουλάχιστον τριών (3) ετών στην εκτέλεση ή και συ¬ 
ντήρηση εγκαταστάσεων του άρθρου 1 που πραγματο¬ 
ποιήθηκαν μετά το 15ο έτος της ηλικίας τους." 

7.2. Η παράγραφος 8.2. του άρθρου 8 του Π.Δ. 38/91 ό¬ 
πως τροποποιήθηκε μετιςπαρ. 3.2. και3.3. του άρθρου 3 
του Π.Δ. 48/95 αντικαθίσταται ως εξής: 

"8.2. Άδεια Τεχνίτη υδραυλικού Α τάξης 1ης ή 2ης ή 3ης 
ειδικότητας. 

8.2.1. Η άδεια αυτή χορηγείται στους κατόχους αδείας 

Βοηθού Τεχνίτη υδραυλικού, μετά από αίτηση και αφού υ- 
ποστούν επιτυχή εξέταση από την αρμόδια επιτροπή, α¬ 
φού προσκομίζουν πιστοποιητικά προϋπηρεσίας τουλά¬ 
χιστον επτακοσίων πενήντα (750) ημερομισθίων, ως βοη¬ 
θοί τεχνίτη υδραυλικού, στην εκτέλεση ή και συντήρηση 
των εγκαταστάσεων του άρθρου 1, από τα οποία τα πε¬ 
ντακόσια (500) σε εγκαταστάσεις της αϊτού μενης ειδικό¬ 
τητας. 

8.2.2. Η άδεια αυτή χορηγείται, μετά από αίτηση, για μία 
από τις τρεις ειδικότητες και αφού υποστούν επιτυχή εξέ¬ 
ταση από την αρμόδια επιτροπή, σ’ αυτούς που θα προ¬ 
σκομίζουν εναλλακτικά: 

- Δίπλωμα επαγγελματικής κατάρτισης επιπέδου μετα- 
δευτεροβάθμιας επαγγελματικής κατάρτισης (ΙΕΚ) αντί¬ 
στοιχης ειδικότητας του ν.2009/92 ή ισότιμο τίτλο και πι¬ 
στοποιητικά προϋπηρεσίας, τουλάχιστον τριακοσίων ε¬ 
βδομήντα πέντε (375) ημερομισθίων, στα οποία 
συμπεριλαμβάνεται η εξάμηνη πρακτική άσκηση που προ- 
βλέπεται από την υπ’ αριθ. Ζ/1802/6-2-1996 (ΦΕΚ 104/Β/ 
96) Απόφαση του Υπουργού Εθνικής Παιδείας και Θρη¬ 
σκευμάτων (Ε.Π.Θ.) εξισούμενη προς εκατόν είκοσι πέντε 
(125) ημερομίσθια ή στην εκτέλεση ή και συντήρηση εγκα¬ 
ταστάσεων του άρθρου 1, από τα οποία τα εκατόν είκοσι 
πέντε (125) σε εγκαταστάσεις της αιτούμενης ειδικότητας 

ή 

- Πτυχίο Τεχνικού Επαγγελματικού Λυκείου (ΤΕΛ) του 
ν. 1566/85, του τμήματος θερμικών και ψυκτικών εγκατα- 
στάσεωντου Μηχανολογικού τομέα ή ισότιμο τίτλο και πι¬ 
στοποιητικά προϋπηρεσίας, τουλάχιστον εξακοσίων εί¬ 
κοσι πέντε (625) ημερομισθίων, στην εκτέλεση ή και συ¬ 
ντήρηση εγκαταστάσεων του άρθρου 1, από τα οποία τα 
τριακόσια εβδομήντα πέντε (375) σε εγκαταστάσεις της 
αιτούμενης ειδικότητας ή 

- Πτυχίο Τεχνικής Επαγγελματικής Σχολής (ΤΕΣ) του 
ν. 1566/85, ειδικότητας υδραυλικών και θερμικών εγκατα¬ 
στάσεων της Μηχανολογικής Ομάδας ή ισότιμο τίτλο και 
πιστοποιητικά προϋπηρεσίας, τουλάχιστον οκτακόσιων 
εβδομήντα πέντε (875) ημερομισθίων, στην εκτέλεση ή 
και συντήρηση εγκαταστάσεων του άρθρου 1, από τα ο- 
ποίατα εξακόσια είκοσι πέντε (625) σε εγκαταστάσεις της 
αιτούμενης ειδικότητας ή 

- Πιστοποιητικό επαγγελματικής κατάρτισης επιπέδου 
1 (ΙΕΚ) αντίστοιχης ειδικότητας του ν.2009/92 ή ισότιμο 
τίτλο και πιστοποιητικά προϋπηρεσίας τουλάχιστον χι- 
λίων εκατόν είκοσι πέντε (1125) ημερομισθίων, στην εκτέ¬ 
λεση ή και συντήρηση εγκαταστάσεων του άρθρου 1, α¬ 
πό τα οποία τα οκτακόσια εβδομήντα πέντε (875) σε ε¬ 
γκαταστάσεις της αιτούμενης ειδικότητας. 

8.2.3. Η άδεια αυτή χορηγείται μετά από αίτηση για μια 
από τις τρεις ειδικότητες και αφού υποστούν επιτυχή εξέ¬ 
ταση από την αρμόδια επιτροπή, σ’ όσους προσκομίζουν 
πτυχίο Κατωτέρας Τεχνικής Σχολής Υδραυλικών Εγκατα¬ 
στάσεων του Ν.Δ. 580/70 ή ισότιμο τίτλο και πιστοποιητι¬ 
κό συνολικής προϋπηρεσίας τουλάχιστον χιλίων εκατόν 
είκοσι πέντε (1125) ημερομισθίων που πραγματοποιήθη¬ 
καν μετά το 15ο έτος της ηλικίας τους, στην εκτέλεση ή 
και συντήρηση εγκαταστάσεων του άρθρου 1, από τα ο¬ 
ποία τα οκτακόσια εβδομήντα πέντε (875) σε εγκαταστά¬ 
σεις της αιτούμενης ειδικότητας. 

8.2.4. Η άδεια αυτή επίσης, χορηγείται, μετά από αίτη¬ 
ση, για μία από τις τρεις ειδικότητες και αφού υποστούν 
επιτυχή εξέταση από την αρμόδια επιτροπή σ’ όσους κα¬ 
τά την έναρξη ισχύος του παρόντος τροποποιητικού 


Π.Δ/τος ασχολούνται με την εκτέλεση ή συντήρηση εγκα¬ 
ταστάσεων του άρθρου 1 και προσκομίζουν μόνο πιστο¬ 
ποιητικά συνολικής προϋπηρεσίας τουλάχιστον έξι (6) ε¬ 
τών που πραγματοποιήθηκαν μετά το 15ο έτος της ηλι¬ 
κίας τους, από τα οποία τα πέντε (5) σε εγκαταστάσεις της 
αιτούμενης ειδικότητας. Η ανωτέρω προϋπηρεσία μειώ¬ 
νεται σε πέντε (5) έτη, από τα οποία τα τέσσερα (4) στην 
αιτούμενη ειδικότητα, σε περίπτωση κατόχων βεβαίωσης 
παρακολούθησης προγράμματος επιμόρφωσης από Δη¬ 
μόσια Υπηρεσία ή Ν.Π.Δ.Δ. ή Δημόσια Επιχείρηση ή Κρα¬ 
τικό Οργανισμό, σχετικό με υδραυλικές εγκαταστάσεις 
του άρθρου 1, διάρκειας τουλάχιστον 90 ωρών." 

7.3. Η παράγραφος 8.3του άρθρου 8του Π.Δ. 38/91 αντι¬ 
καθίσταται ως εξής: 

"8.3. Επίσης, μετά από αίτηση και αφού υποστούν επι¬ 
τυχή εξέταση από την αρμόδια επιτροπή, χορηγείται Ά¬ 
δεια Τεχνίτη Υδραυλικού Α’ Τάξης της 1ης, 2ης ή 3ης ει¬ 
δικότητας, εκτός των αδειώντης παραγράφου 1.1.3.1., σ’ 
αυτούς που θα προσκομίζουν Άδεια Τεχνίτη Υδραυλικού 
Α’ Τάξης άλλης ειδικότητας και πιστοποιητικά προϋπηρε¬ 
σίας εκατό (100) ημερομισθίων, ως βοηθού Τεχνίτη Υ¬ 
δραυλικού, στην εκτέλεση ή και συντήρηση εγκαταστά¬ 
σεων της αιτούμενης ειδικότητας." 

7.4. Η παράγραφος 8.4. του άρθρου 8του Π.Δ. 38/91 ό¬ 
πως τροποποιήθηκε με την παράγραφο 3.4. του άρθρου 
3 του Π.Δ. 48/95 αντικαθίσταται ως εξής: 

"8.4. Άδεια Τεχνίτη Υδραυλικού Β Τάξης 1ης ή 2ης ή 3ης 
Ειδικότητας. 

8.4.1. Η άδεια αυτή χορηγείται στους κατόχους αδείας 
Τεχνίτη Υδραυλικού Α Τάξης της ίδιας ειδικότητας προς 
την αιτούμενη, μετά από αίτηση και αφού υποστούν επι¬ 
τυχή εξέταση από την αρμόδια επιτροπή, όταν προσκομί¬ 
ζουν πιστοποιητικά προϋπηρεσίας τουλάχιστον επτακο¬ 
σίων πενήντα (750) ημερομισθίων, ως Τεχνίτη Υδραυλι¬ 
κού Α Τάξης της αιτούμενης ειδικότητας. 

8.4.2. Η άδεια αυτή χορηγείται, επίσης, μετά από αίτη¬ 
ση και αφού υποστούν επιτυχή εξέταση από την αρμόδια 
επιτροπή σ’ όσους προσκομίζουν εναλλακτικά: 

- Δίπλωμα επαγγελματικής κατάρτισης επιπέδου μετα- 
δευτεροβάθμιας επαγγελματικής κατάρτισης (ΙΕΚ), αντί¬ 
στοιχης ειδικότητας, του ν.2009/92 ή ισότιμο τίτλο και πι¬ 
στοποιητικά προϋπηρεσίας τουλάχιστον χιλίων εκατόν εί¬ 
κοσι πέντε (1125) ημερομισθίων, στην εκτέλεση ή και 
συντήρηση εγκαταστάσεων του άρθρου 1, από τα οποία 
τα οκτακόσια εβδομήντα πέντε (875) σε εγκαταστάσεις 
της αιτούμενης ειδικότητας ή 

- Πτυχίο Τεχνικού Επαγγελματικού Λυκείου (ΤΕΛ) του 
ν. 1566/85, του τμήματος θερμικών και ψυκτικών εγκατα- 
στάσεωντου Μηχανολογικού τομέα ή ισότιμο τίτλο καιπι- 
στοποιητικά προϋπηρεσίας, τουλάχιστον χιλίων τριακο- 
σίων εβδομήντα πέντε (1375) ημερομισθίων, που πραγ¬ 
ματοποιήθηκαν μετά το 15ο έτος της ηλικίας τους, στην 
εκτέλεση ή και συντήρηση εγκαταστάσεων του άρθρου 1, 
από τα οποία τα χίλια εκατόν είκοσι πέντε (1125) σε εγκα¬ 
ταστάσεις της αιτούμενης ειδικότητας ή 

- Πτυχίο Τεχνικής Επαγγελματικής Σχολής (ΤΕΣ) του 
ν. 1566/85, ειδικότητας υδραυλικών και θερμικών εγκατα¬ 
στάσεων ή ισότιμο τίτλο και πιστοποιητικά προϋπηρεσίας 
τουλάχιστον χιλίων εξακοσίων είκοσι πέντε (1625) ημερο¬ 
μισθίων που πραγματοποιήθηκαν μετά το 15ο έτος της η¬ 
λικίας τους στην εκτέλεση ή και συντήρηση εγκαταστά¬ 
σεων του άρθρου 1, από τα οποία τα χίλια τριακόσια ε¬ 
βδομήντα πέντε (1375) σε εγκαταστάσεις της αιτούμενης 
ειδικότητας. 

8.4.3. Η άδεια αυτή χορηγείται, επίσης, μετά από αίτηση 
και αφού υποστούν επιτυχή εξέταση από την αρμόδια ε¬ 
πιτροπή, σ’ αυτούς που θα προσκομίζουν εναλλακτικά: 

- Πιστοποιητικό επαγγελματικής κατάρτισης επιπέδου 
1 (ΙΕΚ), αντίστοιχης ειδικότητας, του ν.2009/92 ή ισότιμο 
τίτλο και πιστοποιητικά προϋπηρεσίας, τουλάχιστον χι- 
λίων οκτακόσιων εβδομήντα πέντε (1875) ημερομισθίων, 
ως βοηθοί τεχνίτη υδραυλικού, στην εκτέλεση ή και συ¬ 
ντήρηση εγκαταστάσεων του άρθρου 1, από τα οποία τα 
χίλια εξακόσια είκοσι πέντε (1625) σε εγκαταστάσεις της 
αϊτού μενης ειδικότητας ή 

- Πτυχίο Κατωτέρας Τεχνικής Σχολής Υδραυλικών Ε¬ 
γκαταστάσεων του ν.δ. 580/70 ή ισότιμο τίτλο και πιστο¬ 
ποιητικά προϋπηρεσίας, τουλάχιστον χιλίων οκτακόσιων 
εβδομήντα πέντε (1875) ημερομισθίων, ως βοηθοί τεχνί¬ 
τη υδραυλικού στην εκτέλεση ή και συντήρηση εγκατα- 
στάσεωντου άρθρου 1, από τα οποία τα χίλια εξακόσια εί¬ 
κοσι πέντε (1625) σε εγκαταστάσεις της αιτούμενης ειδι¬ 
κότητας. 

8.4.4. Η άδεια αυτή χορηγείται, επίσης, μετά από αίτη¬ 
ση και αφού υποστούν επιτυχή εξέταση από την αρμόδια 
επιτροπή, σε όσους, κατά την έναρξη ισχύος του παρό¬ 
ντος τροποποιητικού Π.Δ., απασχολούνται σε εγκατα¬ 
στάσεις του άρθρου 1 και θα προσκομίζουν μόνο πιστο¬ 
ποιητικά συνολικής προϋπηρεσίας, τουλάχιστον εννέα 
(9) ετών, που πραγματοποιήθηκε μετά το 15ο έτος της η¬ 
λικίας τους, στην εκτέλεση ή και συντήρηση εγκαταστά¬ 
σεων του άρθρου 1, από τα οποία τα οκτώ (8) σε εγκατα¬ 
στάσεις της αιτούμενης ειδικότητας. Η ανωτέρω προϋ¬ 
πηρεσία μειώνεται σε οκτώ (8) έτη, από τα οποία τα επτά 
(7) στην αιτούμενη ειδικότητα, για κατόχους βεβαίωσης 
παρακολούθησης προγράμματος επιμόρφωσης από Δη¬ 
μόσια Υπηρεσία ή Ν.Π.Δ.Δ. ή Δημόσια Επιχείρηση ή Κρα¬ 
τικό Οργανισμό, σχετικού με υδραυλικές εγκαταστάσεις 
του άρθρου 1, διάρκειας τουλάχιστον 90 ωρών." 

7.5. Η παράγραφος 8.5. του άρθρου 8του Π.Δ. 38/91 α¬ 
ντικαθίσταται ως εξής: 

"8.5. Επίσης, μετά από αίτηση και αφού υποστούν επι¬ 
τυχή εξέταση από την αρμόδια επιτροπή, χορηγείται Ά¬ 
δεια Τεχνίτη Υδραυλικού Β Τάξης της 1ης, 2ης ή 3ης ειδι¬ 
κότητας σ’ αυτούς που θα προσκομίζουν άδεια Τεχνίτη Υ¬ 
δραυλικού Β’ Τάξης άλλης ειδικότητας και πιστοποιητικά 
προϋπηρεσίας εκατό (100) ημερομισθίων, ως βοηθοί Τε¬ 
χνίτη Υδραυλικού, στην εκτέλεση ή και συντήρηση εγκα¬ 
ταστάσεων της αιτούμενης ειδικότητας." 

7.6. Η παράγραφος 8.6., όπως τροποποιήθηκε με την 
παράγραφο 3.5. του άρθρου 3 του Π.Δ. 48/95, και η πα¬ 
ράγραφος 8.7. του άρθρου 8 του Π.Δ. 38/91 καταργού- 
νται. 

7.7. Η παράγραφος 8.8. του Π.Δ. 38/91 όπωςτροποποι- 
ήθηκε και συμπληρώθηκε με την παράγραφο 3.6. και 3.8. 
του άρθρου 3 του Π.Δ. 48/95 αριθμείται ως 8.6. και αντι¬ 
καθίσταται ως εξής: 

"8.6. Άδεια Εγκαταστάτη Υδραυλικού 1ης ή 2ης ή 3ης 
Ειδικότητας. 

8.6.1. Η άδεια αυτή χορηγείται στους κατόχους αδείας 
Τεχνίτη Υδραυλικού Β Τάξης, της ίδιας ειδικότητας προς 
την αιτούμενη, μετά από αίτηση, αφού προσκομίζουν πι¬ 
στοποιητικά προϋπηρεσίας, τουλάχιστον επτακοσίων πε¬ 
νήντα (750) ημερομισθίων, ως Τεχνίτη Υδραυλικού Β Τά¬ 
ξης της αιτούμενης ειδικότητας. 

8.6.2. Η άδεια αυτή, επίσης, χορηγείται, μετά από αίτη¬ 
ση, για μία από τις τρεις ειδικότητες και αφού υποστούν 


επιτυχή εξέταση από την αρμόδια επιτροπή, σ’ όσους θα 
προσκομίζουν εναλλακτικά: 

- Δίπλωμα επαγγελματικής κατάρτισης επιπέδου μετα- 
δευτεροβάθμιας επαγγελματικής κατάρτισης (ΙΕΚ), αντί¬ 
στοιχης ειδικότητας, του ν.2009/92 ή ισότιμο τίτλο και πι¬ 
στοποιητικά προϋπηρεσίας, τουλάχιστον χιλίων οκτακό¬ 
σιων εβδομήντα πέντε (1875) ημερομισθίων, στην 
εκτέλεση ή και συντήρηση εγκαταστάσεων του άρθρου 1, 
από τα οποία τα χίλια εξακόσια είκοσι πέντε (1625) σε ε¬ 
γκαταστάσεις της αιτούμενης ειδικότητας ή 

- Πτυχίο Τεχνικού Επαγγελματικού Άυκείου (ΤΕΆ) του 
ν. 1566/85, του Τμήματος θερμικών και ψυκτικών εγκατα¬ 
στάσεων του Μηχανολογικού τομέα ή ισότιμο τίτλο και πι¬ 
στοποιητικά προϋπηρεσίας, τουλάχιστον δύο χιλιάδων ε¬ 
κατόν είκοσι πέντε (2125) ημερομισθίων, που πραγματο¬ 
ποιήθηκαν μετά το 15ο έτος της ηλικίας τους στην 
εκτέλεση ή και συντήρηση εγκαταστάσεων του άρθρου 1, 
από τα οποία τα χίλια οκτακόσια εβδομήντα πέντε (1875) 
σε εγκαταστάσεις της αιτούμενης ειδικότητας, ή 

- Πτυχίο Τεχνικής Επαγγελματικής Σχολής (ΤΕΣ) του 
ν. 1566/85, ειδικότητας υδραυλικών και θερμικών εγκατα¬ 
στάσεων ή ισότιμο τίτλο και πιστοποιητικά προϋπηρε¬ 
σίας, τουλάχιστον δύο χιλιάδων τριακοσίων εβδομήντα 
πέντε (2375) ημερομισθίων, που πραγματοποιήθηκαν με¬ 
τά το 15ο έτος της ηλικίας τους στην εκτέλεση ή και συ¬ 
ντήρηση εγκαταστάσεων του άρθρου 1, από τα οποία τα 
δύο χιλιάδες εκατόν είκοσι πέντε (2125) σε εγκαταστά¬ 
σεις της αιτούμενης ειδικότητας. 

8.6.3. Η άδεια αυτή χορηγείται, επίσης, μετά από αίτηση 
και αφού υποστούν επιτυχή εξέταση από την αρμόδια ε¬ 
πιτροπή, σ’ αυτούς που θα προσκομίζουν εναλλακτικά: 

- Πιστοποιητικό επαγγελματικής κατάρτισης επιπέδου 
1 (ΙΕΚ) του ν.2009/92, αντίστοιχης ειδικότητας ή ισότιμο 
τίτλο και πιστοποιητικά προϋπηρεσίας, τουλάχιστον δύο 
χιλιάδων εξακοσίων είκοσι πέντε (2625) ημερομισθίων, 
ως βοηθοί τεχνίτη υδραυλικού, στην εκτέλεση ή και συ¬ 
ντήρηση εγκαταστάσεων του άρθρου 1, από τα οποία τα 
δύο χιλιάδες τριακόσια εβδομήντα πέντε (2375) σε εγκα¬ 
ταστάσεις της αιτούμενης ειδικότητας ή 

- Πτυχίο Κατωτέρας Τεχνικής Σχολής Υδραυλικών Ε¬ 
γκαταστάσεων του ν.δ. 580/70 ή ισότιμο τίτλο και πιστο¬ 
ποιητικά προϋπηρεσίας, τουλάχιστον δύο χιλιάδων εξα¬ 
κοσίων είκοσι πέντε (2625) ημερομισθίων, ως βοηθοί τε¬ 
χνίτη υδραυλικού στην εκτέλεση ή και συντήρηση 
εγκαταστάσεων του άρθρου 1, από τα οποία τα δύο χι¬ 
λιάδες τριακόσια εβδομήντα πέντε (2375) σε εγκαταστά¬ 
σεις της αιτούμενης ειδικότητας. 

8.6.4. Η άδεια αυτή, επίσης, χορηγείται μετά από αίτη¬ 
ση και αφού υποστούν επιτυχή εξέταση από την αρμόδια 
επιτροπή σ’ όσους, κατά την έναρξη ισχύος του παρόντος 
τροποποιητικού Π.Δ., ασχολούνται σε εγκαταστάσεις του 
άρθρου 1 και προσκομίζουν μόνο πιστοποιητικά συνολι¬ 
κής προϋπηρεσίας, τουλάχιστον δώδεκα (12) ετών, που 
πραγματοποιήθηκαν μετά το 15ο έτος της ηλικίας τους, 
στην εκτέλεση ή και συντήρηση εγκαταστάσεων του άρ¬ 
θρου 1, από τα οποίατα έντεκα (11) σε εγκαταστάσεις της 
αιτούμενης ειδικότητας. Η ανωτέρω προϋπηρεσία μειώ¬ 
νεται σε έντεκα (11) έτη, από τα οποία τα δέκα (10) στην 
αιτούμενη ειδικότητα, στην περίπτωση κατόχων βεβαίω¬ 
σης παρακολούθησης προγράμματος επιμόρφωσης από 
Δημόσια Υπηρεσία ή Ν.Π.Δ.Δ. ή Δημόσια Επιχείρηση ή 
Κρατικό Οργανισμό, σχετικού με υδραυλικές εγκαταστά¬ 
σεις του άρθρου 1, διάρκειας τουλάχιστον 90 ωρών." 

7.8. Η παράγραφος 8.9. του άρθρου 8του Π.Δ. 38/91 α- 
ριθμείται ως 8.7. 

7.9. Η παράγραφος 8.10. του άρθρου 8 του Π.Δ. 38/91 
αριθμείται ως 8.8. και έχει ως εξής: 

"8.8. Για την απόκτηση των αντιστοίχων αδειώνπου προ- 
βλέπονται στις παραγράφους 8.1.2., 8.2.3., 8.4.3. και 
8.6.3., ο τίτλος ταχύρυθμης κατάρτισης του ΟΑΕΔ, ειδι¬ 
κότητας θερμοϋδραυλικού, ισοδυναμεί με πιστοποιητικά 
προϋπηρεσίας ενός (1) έτους." 

7.10. Η παράγραφος 8.11. του άρθρου 8 του Π.Δ. 38/91 
που προσετέθη με την παράγραφο 3.7. του Π.Δ.48/95, α- 
ριθμείται ως 8.9. 

7.11. Η παράγραφος 8.12. του άρθρου 8του Π.Δ. 38/91 
που προσετέθη με την παρ. 3.7. του Π.Δ. 48/95, αριθμεί- 
ται ως 8.10. και έχει ως εξής: 

8.10. Κάτοχοι τίτλων αντίστοιχων ή ανάλογων προς τις 
επαγγελματικές άδειες του άρθρου 5, που έχουν εκδοθεί 
από αρμόδιες αρχές της αλλοδαπής, εκτός των χωρών - 
μελών της Ευρωπαϊκής Ένωσης (Ε.Ε.), μετά από αίτησή 
τους και αφού υποστούν επιτυχή εξέταση από την αρμό¬ 
δια επιτροπή, μπορούν να αποκτήσουν άδεια βοηθού, τε¬ 
χνίτη ή εγκαταστάτη υδραυλικού, αντίστοιχα, σύμφωνα 
με τις διατάξεις του παρόντος. Οι αναφερόμενοι τίτλοι 
πρέπει να είναι επίσημα μεταφρασμένοι και, όπου απαι¬ 
τείται, επικυρωμένοι από την Ελληνική Προξενική Αρχή 
της χώρας προέλευσης των τίτλων αυτών. 

Κάτοχοι τίτλων αντίστοιχων ή ανάλογων προς τις επαγ¬ 
γελματικές άδειες του άρθρου 5, που έχουν εκδοθεί από 
αρμόδια Αρχή χώρας - μέλους της Ευρωπαϊκής Ένωσης 
(Ε.Ε.), μετά από αίτησή τους μπορούν να αποκτήσουν ά¬ 
δεια βοηθού, τεχνίτη ή εγκαταστάτη υδραυλικού, αντίστοι¬ 
χα, σύμφωνα με τις διατάξεις του παρόντος. Οι αναφερό- 
μενοι τίτλοι πρέπει να είναι επίσημα μεταφρασμένοι και, ό¬ 
που απαιτείται, επικυρωμένοι απάτην Ελληνική Προξενική 
Αρχή της χώρας προέλευσης των τίτλων αυτών. 

8.10.1. Εφόσον πρόκειται για τίτλους αντίστοιχους ή α¬ 
νάλογους προς τις επαγγελματικές άδειες του άρθρου 5 
του παρόντος που έχουν εκδοθεί από αρμόδιες αρχές της 
αλλοδαπής, πληντων χωρών - μελών της Ευρωπαϊκής Έ¬ 
νωσης (Ε.Ε.), ή αντιστοιχία τους καθορίζεται με απόφαση 
του Υπουργού Ανάπτυξης, ύστερα από γνώμη της αρμό¬ 
διας Υπηρεσίας. 

8.10.2. Προκειμένου περί τίτλων αντίστοιχων προς τις 
επαγγελματικές άδειες του προδιαληφθέντος άρθρου 
του παρόντος Π.Δ. που έχουν εκδοθεί από αρμόδια αρχή 
χώρας - μέλους της Ευρωπαϊκής Ένωσης (Ε.Ε.), η αντι¬ 
στοιχία καθορίζεται με απόφαση του Υπουργού Ανάπτυ¬ 
ξης, ύστερα από σύμφωνη γνώμη του Συμβουλίου Επαγ¬ 
γελματικής Αναγνώρισης Τίτλων Εκπαίδευσης και Κατάρ¬ 
τισης (Σ.Ε.Α.Τ.Ε.Κ.), που συστήθηκε με το άρθρο 14 του 
Π.Δ/τος 231/98, με τις διατάξεις του οποίου ενσωματώ¬ 
νονται στην εθνική νομοθεσία οι Οδηγίες 92/51/ΕΟΚ του 
Συμβουλίου των Ευρωπαϊκών Κοινοτήτων, 94/38/ΕΚ της 
Επιτροπής των Ευρωπαϊκών Κοινοτήτων. 

8.10.3. Τίτλοι σπουδών επιπέδου Δευτεροβάθμιας Τε¬ 
χνικής Επαγγελματικής Εκπαίδευσης που αποτελούν τυ¬ 
πικό προσόν χορήγησης των αδειώντου άρθρου 5 του πα¬ 
ρόντος και που έχουν απονεμηθεί από καταργηθείσα τε¬ 
χνική επαγγελματική σχολή της ημεδαπής ή από σχολή 
της αλλοδαπής, ισοτιμώνταιαπότονΟ.Ε.Ε.Κ. δυνάμειτης 
διατάξεως της περίπτωσης στ της παραγράφου 3 του άρ¬ 
θρου 2 του ν. 2009/92 (Α 18). 

7.12. Μετά την παράγραφο 8.12. του άρθρου 8 του Π.Δ. 


38/91 προστίθενται τροποποιούμενα τα άρθρα 4 και 6 του 
Π.Δ. 48/95που αριθμούνταιωςδ.11., 8.12., 8.13., και8.14. 
και έχουν ως εξής: 

"8.11. Οι άδειες τεχνίτη Α, Τεχνίτη Β και Εγκαταστάτη 
υπόκεινται σε θεώρηση ανά 5ετία. 

Οι θεωρήσεις γίνονται από τις κατά τόπους, Υπηρεσίες 
Βιομηχανίας των Νομαρχιακών Αυτοδιοικήσεων. 

8.12. Οι κάτοχοι αδείας των παραπάνω περιπτώσεων 
για τη θεώρηση της επαγγελματικής αδείας τους υπο¬ 
βάλλουν στις Υπηρεσίες Βιομηχανίας των Νομαρχιών: 

α. Αίτηση 

β. Την προς θεώρηση επαγγελματική άδεια 

γ. Βεβαίωση του οικείου Επαγγελματικού Σωματείου, 
από την οποία να προκύπτει ότι ασκούν το επάγγελμα 
του τεχνικού υδραυλικών εγκαταστάσεων. 

δ. Όσοι είναι εγγεγραμμένοι ως επιτηδευματίες υδραυ¬ 
λικοί σε οποιαδήποτε ΔΟΥ βεβαίωση της οικείας Δημόσιας 
Οικονομικής Υπηρεσίας ότι τυγχάνουν επιτηδευματίες φο¬ 
ρολογούμενοι και ασκούντο επάγγελμα του υδραυλικού. 

Η παραπάνω βεβαίωση μπορεί να αντικατασταθεί με το 
εκκαθαριστικό σημείωμα της οικείας Δημόσιας Οικονομι¬ 
κής Υπηρεσίας, από το οποίο πρέπει να προκύπτουν τα ί¬ 
δια στοιχεία. 

ε. Όσοι εργάζονται, με οποιαδήποτε σχέση εργασίας, 
ως ημερομίσθιοι υδραυλικοί, υποβάλλουν πιστοποιητικό 
του εργοδότη τους, από το οποίο προκύπτει ότι ασκούν 
το επάγγελμα του υδραυλικού. 

Το παραπάνω πιστοποιητικό μπορεί να αντικαθίσταται 
από το βιβλιάριο ενσήμων των ασφαλιστικών οργανι¬ 
σμών. 

8.13. Οι υποψήφιοι για την απόκτηση επαγγελματικών 
αδειών του άρθρου 5, του παρόντος επιτρέπεται να χρη¬ 
σιμοποιήσουν μία μόνο φορά τίτλο επιμόρφωσης για μεί¬ 
ωση προϋπηρεσίας. 

8.14. Στους ασκούντεςελεύθερατο επάγγελμα του Μη¬ 
χανολόγου Μηχανικού, του Ηλεκτρολόγου Μηχανικού, 
του Μηχανολόγου - Ηλεκτρολόγου Μηχανικού και του 
Ναυπηγού, καθώς επίσης και στους Πτυχιούχους Μηχα¬ 
νολόγους Τεχνολογικής Εκπαίδευσης (ΤΈ.) και πτυχιού¬ 
χους Ενεργειακής Τεχνικής Τεχνολογικής Εκπαίδευσης 
(ΤΈ.) μηχανολογικής κατεύθυνσης, επιτρέπεται αυτοδί¬ 
καια χωρίς περιορισμό, η εκτέλεση, συντήρηση και επι¬ 
σκευή θερμοϋδραυλικών εγκαταστάσεων εξυπηρέτησης 
των κτιρίων, σύμφωνα με όσα ορίζονται και τις διαδικα¬ 
σίες που περιγράφονται στο παρόν Π.Δ." 

ΑΡΘΡΟ 8 

Το άρθρο 9 του Π.Δ. 38/91 αντικαθίσταται ως εξής: 

"9.1. Η εξέταση των υποψηφίων, για την απόκτηση ε¬ 
παγγελματικής άδειας Βοηθού Τεχνίτη, Τεχνίτη και Εγκα- 
ταστάτη Υδραυλικού, διενεργείται από την εξεταστική Ε¬ 
πιτροπή Άσκησης του Επαγγέλματος, που λειτουργεί 
στις Υπηρεσίες Βιομηχανίας των Νομαρχιακών Αυτοδιοι¬ 
κήσεων. 

9.2. Η εξέταση των υποψηφίων περιλαμβάνει τον έλεγ¬ 
χο και την αξιολόγηση των γνώσεων των υποψηφίων στο 
συγκεκριμένο αντικείμενο. 

9.3. Η εξέταση των υποψηφίων Βοηθών Τεχνιτών Υ¬ 
δραυλικών είναι προφορική. 

9.4. Η εξέταση των υποψηφίων Τεχνιτών και Εγκατα- 
στατών Υδραυλικών όλων των ειδικοτήτων και τάξεων εί¬ 
ναι προφορική και γραπτή. 

9.5. Οι υποψήφιοι που απορρίπτονται κατά την εξέταση 

για την απόκτηση επαγγελματικής άδειας μπορούν να ε- 
πανέλθουν για νέα εξέταση μετά από δύο (2) μήνες από 
την ημερομηνία απόρριψής τους. 

9.6. Η εξεταστέα ύλη είναι αυτή που έχει καθοριστεί με 
την υπ’ αριθ. 11217/1699/21 /5/1991 Απόφαση του Υφυ¬ 
πουργού Βιομηχανίας Έρευνας και Τεχνολογίας. 

9.7. Η διαδικασία που αναφέρεται στις παραπάνω πα¬ 
ραγράφους του παρόντος άρθρου δύναται να τροποποι¬ 
ηθεί με απόφαση του Υπουργού Ανάπτυξης." 

ΑΡΘΡΟ 9 

Το άρθρο 10 του Π.Δ. 38/91 όπως αυτό τροποποιήθηκε 
με την παράγραφο 5.1. και 5.2. του άρθρου 5 του Π.Δ. 
48/95 αντικαθίσταται ως εξής: 

"10.1. Οι ενδιαφερόμενοι για την απόκτηση επαγγελμα¬ 
τικής άδειας του άρθρου 5 του παρόντος Π.Δ/τος υποβά¬ 
λουν στις αρμόδιες Υπηρεσίες Βιομηχανίας των Νομαρ¬ 
χιακών Αυτοδιοικήσεων του τόπου μόνιμης κατοικίας 
τους, τα παρακάτω δικαιολογητικά: 

- Αίτηση κατάλληλα χαρτοσημασμένη. 

- Δύο (2) πρόσφατες φωτογραφίες. 

- Τίτλους σπουδών, στην περίπτωση που υπάρχουν. 

- Πιστοποιητικά προϋπηρεσίας ή άλλα, κατά περίπτω¬ 
ση, αποδεικτικά στοιχεία προϋπηρεσίας. 

- Δήλωση του άρθρου 8 του ν. 1599/86 περί μόνιμης κα¬ 
τοικίας. 

- Διπλότυπο εισπράξεως από το Δημόσιο Ταμείο του πο¬ 
σού που ορίζεται από τις κείμενες διατάξεις. 

-Τα κατά το Νόμο χαρτόσημα για τη χαρτοσήμανση της 
επαγγελματικής άδειας. 

10.2. Στα πιστοποιητικά προϋπηρεσίας πρέπει να ανα¬ 
γράφονται: 

- Τα στοιχεία του Εργοδότη. 

- Τα στοιχεία του αιτούντος υποψηφίου. 

- Ο χρόνος απασχόλησης σε χρόνια ή ημέρες σε κάθε ει¬ 
δικότητα εγκατάστασης που εργάστηκε ο αϊτών υποψή¬ 
φιος. 

- Τα στοιχεία του βεβαιούντος την προϋπηρεσία. 

10.3. Τα πιστοποιητικά προϋπηρεσίας επέχουν θέση υ¬ 
πεύθυνης δήλωσης ενώπιον Δημόσιας Αρχής και στην πε¬ 
ρίπτωση αναγραφής ψευδών ή ανακριβών στοιχείων οι 
παραβάτες, τιμωρούνται σύμφωνα με τις οικείες διατά¬ 
ξεις του ποινικού Κώδικα. 

10.4. Τα πιστοποιητικά προϋπηρεσίας που χορηγούνται 
σε εργαζόμενους με ασφάλιση στο Ι.Κ.Α. θεωρούνται για 
την ακρίβεια του περιεχομένου (χρόνος - ειδικότητα απα¬ 
σχόλησης) από τον Οικείο Επόπτη Εργασίας, ύστερα από 
γνωμοδότηση του Οικείου Επαγγελματικού Σωματείου 
που καλύπτει τον Κλάδο. 10.5. Τα πιστοποιητικά προϋπη¬ 
ρεσίας που χορηγούνται, σύμφωνα με την παράγραφο 
10.10.5., σε όσους είναι εγγεγραμμένοι στην Εφορία ως 
επιτηδευματίες υδραυλικοί, δεν θεωρούνται από τον επό¬ 
πτη εργασίας. 

10.6. Όσοι κατά τη δημοσίευση του παρόντος είναι εγ¬ 
γεγραμμένοι στην Εφορία ως επιτηδευματίες και εργάζο¬ 
νται ως υδραυλικοί, η προϋπηρεσία τους αποδεικνύεται 
με την υποβολή σχετικής βεβαίωσης της Εφορίας ή τιμο¬ 
λογίων ή αποδείξεων παροχής υπηρεσιών ή συμβάσεων 
ανάθεσης έργων ή βεβαιώσεων μηχανικών που επέβλε- 
ψαν αυτά. 

Τα δικαιολογητικά αυτά, τα οποία μπορεί να αλληλοσυ- 
μπληρώνονται συνοδεύονται από βεβαίωση του οικείου 
Επαγγελματικού Σωματείου που καλύπτει τον Κλάδο 


στην οποία αναφέρεται ο χρόνος προϋπηρεσίας και η ει¬ 
δικότητα της εγκατάστασης στην οποία απασχολήθηκε ο 
υποψήφιος. 

10.7. Στην περίπτωση έλλειψης στοιχείων, για τον προσ¬ 
διορισμό του είδους και του χρόνου εργασίας, μπορούν 
να χρησιμοποιηθούν ως αποδεικτικά στοιχεία, τα βιβλιά¬ 
ρια ενσήμων των ασφαλιστικών οργανισμών. 

Τα παραπάνω αποδεικτικά στοιχεία κρίνονται από την 
αρμόδια Εξεταστική Επιτροπή η οποία συντάσσει σχετικό 
πρακτικό. 

10.8. Τα πιστοποιητικά προϋπηρεσίας που έχουν εκδο- 
θεί στην αλλοδαπή, πρέπει να είναι θεωρημένα από την 
Ελληνική Προξενική Αρχή του τόπου έκδοσης του πιστο¬ 
ποιητικού ή σε περίπτωση έλλειψης αυτής της πλησιέ- 
στερης προς αυτόν πόλης. 

10.9. Πιστοποιητικά προϋπηρεσίας που εκδίδουν Δημό¬ 
σιες Υπηρεσίες, Ν.Π.Δ.Δ., Τράπεζες, Οργανισμοί και Επι¬ 
χειρήσεις κοινής ωφέλειας και Τοπικής Αυτοδιοίκησης υ¬ 
πογράφονται από τις Διοικήσεις των και δεν χρειάζεται 
προσυπογραφή από οποιοδήποτε άλλο φυσικό πρόσωπο 
ή θεώρηση άλλης αρχής. 

10.10. Η απαιτούμενη προϋπηρεσία, για την απόκτηση 
επαγγελματικής άδειας, του άρθρου 8του παρόντος Π.Δ. 
υπολογίζεται ως εξής: 

10.10.1. Για τη χρονική περίοδο μετά την ισχύ του πα- 
ρόντοςτροποποιητικού Π.Δ. κάθε διακόσια πενήντα (250) 
ημερομίσθια που βεβαιώνονται σύμφωνα με τις προη¬ 
γούμενες παραγράφους ισοδυναμούν προς ένα (1) έτος 
προϋπηρεσίας. 

10.10.2. Για τη χρονική περίοδο από 1ης Ιανουάριου 
1989 μέχρι την ημερομηνία που τίθεται σε ισχύ το παρόν 
Π.Δ., κάθε εκατόν είκοσι (120) ημερομίσθια που βεβαιώ¬ 
νονται, σύμφωνα με τις προηγούμενες παραγράφους, ε¬ 
ντός του αυτού ημερολογιακού έτους ισοδυναμούν προς 
διακόσια πενήντα (250) ημερομίσθια ή ένα (1) έτος προϋ¬ 
πηρεσίας. 

Εάν μέσα σ’ ένα ημερολογιακό έτος δεν έχουν συμπλη¬ 
ρωθεί εκατόν είκοσι (120) ημερομίσθια, τότε αυτά αθροί¬ 
ζονται με τα ημερομίσθια άλλου ή άλλων ημερολογιακών 
ετών, μέχρι της συμπλήρωσης κατ’ ελάχιστο των εκατόν 
είκοσι (120) ημερομισθίων και το άθροισμα αυτό ισοδυ- 
ναμεί προς διακόσια πενήντα (250) ημερομίσθια ή ένα (1) 
έτος προϋπηρεσίας. 

10.10.3. Γα τη χρονική περίοδο μέχρι της 31ης Δεκεμ¬ 
βρίου 1988, κάθε εξήντα (60) ημερομίσθια που βεβαιώνο¬ 
νται, σύμφωνα με τις προηγούμενες παραγράφους, ε- 
ντόςτου αυτού ημερολογιακού έτους, ισοδυναμούν προς 
διακόσια πενήντα (250) ημερομίσθια ή ένα (1) έτος προϋ¬ 
πηρεσίας. 

Εάν μέσα σ’ ένα ημερολογιακό έτος δεν έχουν συμπλη¬ 
ρωθεί τα εξήντα (60) ημερομίσθια, τότε αυτά αθροίζονται 
με τα ημερομίσθια άλλου ή άλλων ημερολογιακών ετών, 
μέχρι της συμπλήρωσης, κατ’ ελάχιστο, των εξήντα (60) 
ημερομισθίων και το άθροισμα αυτό ισοδυναμείπρος δια¬ 
κόσια πενήντα (250) ημερομίσθια ή ένα (1) έτος προϋπη¬ 
ρεσίας. 

10.10.4. Η προϋπηρεσία που έχει πραγματοποιηθεί μέ¬ 
χρι 31ης Δεκεμβρίου 1990 μπορεί να πιστοποιηθεί από το 
οικείο επαγγελματικό σωματείο που καλύπτει τον κλάδο. 
Το σωματείο εκδίδει βεβαίωση προϋπηρεσίας, στην ο¬ 
ποία αναφέρονται ο χρόνος προϋπηρεσίας και το είδος 
των εγκαταστάσεων απασχόλησης του υποψήφιου. 

- Ελλείψει πρωτοβάθμιου συνδικαλιστικού οργάνου 

(Επαγγελματικό Σωματείο) η βεβαίωση προϋπηρεσίας 
μπορεί να χορηγηθεί από δευτεροβάθμιο συνδικαλιστικό 
όργανο (Ομοσπονδία) που καλύπτει τον κλάδο. 

10.10.5. Από της ισχύος του παρόντος τροποποιητικού 
Π.Δ., στην περίπτωση των ελευθέρων επαγγελματιών, ως 
αποδεικτικά προϋπηρεσίας λαμβάνονται υπόψη μόνο οι 
υπεύθυνες δηλώσεις που αναφέρονται στα άρθρα 4.2.3. 
και 4.2.4. του παρόντος Π.Δ. Οι υπεύθυνες αυτές δηλώ¬ 
σεις για να γίνει δεκτός, ως προϋπηρεσία, ο χρόνος απα¬ 
σχόλησης του ενδιαφερομένου, που αναφέρεται σ’ αυ¬ 
τές, πρέπει να έχουν κατατεθεί αποδεδειγμένα στο οικείο 
Επαγγελματικό Σωματείο που καλύπτει τον Κλάδο. Οι υ¬ 
πεύθυνες αυτές δηλώσεις μπορεί να είναι αντίγραφα επι¬ 
κυρωμένα από το παραπάνω Επαγγελματικό Σωματείο. 

Το επαγγελματικό σωματείο, αντί της θεώρησης όλων 
των υπευθύνων δηλώσεων του ενδιαφερομένου, που έ¬ 
χουν κατατεθεί σ’ αυτό, δύναται να χορηγήσει βεβαίωση 
προϋπηρεσίας στην οποία αναφέρεται, αθροιστικά, η 
προϋπηρεσία που περιλαμβάνεται στις παραπάνω Υπεύ¬ 
θυνες Δηλώσεις κατά κατηγορία εγκαταστάσεων. 

10.10.6. Σε περίπτωση αδυναμίας απόδειξης της προϋ¬ 
πηρεσίας, με τον τρόπο που καθορίζεται στην παρ. 
10.10.5. του παρόντος άρθρου, δύναται ο υποψήφιος, για 
την απόδειξη της προϋπηρεσίας του, να υποβάλει τα δι- 
καιολογητικά που αναφέρονται στην παρ. 10.6. του άρ¬ 
θρου αυτού. 

Η παράγραφος αυτή παύει να ισχύει δύο χρόνια μετά 
την ισχύ του παρόντος τροποποιητικού Π.Δ. 

10.10.7.0 χρόνος, κατά το διάστημα της στρατιωτικής 
θητείας καθώς και της προϋπηρεσίας σε πλοία, για τον ο¬ 
ποίο υπάρχει βεβαίωση ότι ο ενδιαφερόμενος απασχο¬ 
λούνταν σε υδραυλικές εργασίες προσμετράται στην ει¬ 
δικότητα που αναφέρεται στην παραπάνω βεβαίωση." 

ΑΡΘΡΟ 10 

Το άρθρο 11 του Π.Δ. 38/91 αντικαθίσταται ως εξής: 

"11.1. Η ειδικότητα Θ’ του άρθρου 1 του Β.Δ. της 16/17 
Μαρτίου 1950 "περί διαιρέσεως κατατάξεως και απογρα- 
φής των Μηχανολογικών εγκαταστάσεων κλπ.", όπως α- 
ντικαταστάθηκε με το άρθρο 1 του Β.Δ. της 24ης Νοεμ¬ 
βρίου/17 Δεκεμβρίου 1953, αντικαθίσταται ως εξής: 

θ) Εις εγκαταστάσεις εξυπηρετήσεως των κτιρίων (δί¬ 
κτυα διανομής κρύου - ζεστού νερού, δίκτυα αποχέτευ¬ 
σης ακαθάρτων και βρόχινων νερών, μόνιμα πυροσβεστι¬ 
κά συστήματα με νερό ή άλλες πυροσβεστικές ουσίες, 
συστήματα παραγωγής ζεστού ή κρύου νερού ή αέρα για 
γενική χρήση ή για θέρμανση, ψύξη, αερισμό ή ρύθμιση υ¬ 
γρασίας σε κτιριακούς χώρους, δίκτυα διανομής επεξερ¬ 
γασμένου νερού ή αέρα για παραγωγή τεχνητού κλίματος 
στα κτίρια μαζί με τις συσκευές παραγωγής και διανομής, 
όπως θερμαντικά σώματα θερμοπομποί, συστήματα ρύθ¬ 
μισης και ασφάλειας, κλιματιστικές συσκευές, στόμια, 
φίλτρα, μηχανήματα παραγωγής, δίκτυα διανομής α¬ 
τμού, καυσίμων αερίων και αερίων για ιατρική χρήση μαζί 
με τις συσκευές αποθήκευσης, ρύθμισης και ασφάλειας, 
συστήματα συλλογής ή αποθήκευσης απορριμμάτων και 
παρόμοια και γενικά κάθε εγκατάσταση διανομής θερμού 
ή ψυχρού νερού, εγκαταστάσεις αποχέτευσης, καθώς και 
κλιματιστικές τέτοιες (ύγρανση, ξήρανση κ.λ.π.). 

11.2. Καταργείται το Β.Δ. 13.5/23/6/1936 "Κανονισμός 
Εσωτερικών Υδραυλικών Εγκαταστάσεων" από τη δημο¬ 
σίευση στην Εφημερίδατης Κυβέρνησης των αποφάσεων 


του Υπουργού ΠΕ.ΧΩ.Δ.Ε., με τις οποίες εγκρίνονται και 
γίνονται υποχρεωτικές οι Τεχνικές Οδηγίες του Τεχνικού 
Επιμελητηρίου της Ελλάδας αρ.2411/86 "Εγκαταστάσεις 
σε κτίρια και οικόπεδα: Δίκτυα διανομής κρύου - ζεστού 
νερού" και 2412/86 "Εγκαταστάσεις σε κτίρια και οικόπε¬ 
δα: Δίκτυα Αποχετεύσεων". 

ΑΡΘΡΟ 11 

Το άρθρο 12του Π.Δ. 38/91 αντικαθίσταται ως εξής: 

" 12.1. Το Υπουργείο Ανάπτυξης εντός τριών μηνών από 
την έναρξη ισχύος του παρόντος οφείλει να συντάξει υ¬ 
πόδειγμα βιβλίου συντήρησης σύμφωνα με το άρθρο 
4.2.4.” 

ΑΡΘΡΟ 12 

Η ισχύς του παρόντος αρχίζει από την δημοσίευσή του 
στην Εφημερίδατης Κυβερνήσεως. 

Στον Υφυπουργό Ανάπτυξης αναθέτουμε την δημοσί¬ 
ευση και την εκτέλεση του παρόντος. 

Αθήνα, 23 Φεβρουάριου 2000 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ ΣΤΕΦΑΝΟΠΟΥΛΟΣ 

ΟΙ ΥΠΟΥΡΓΟΙ 

ΕΘΝΙΚΗΣ ΠΑΙΔΕΙΑΣ ΠΕΡΙΒΑΛΛΟΝΤΟΣ-ΧΩΡΟΤΑΞΙΑΣ 

ΚΑΙ ΘΡΗΣΚΕΥΜΑΤΩΝ ΚΑΙ ΔΗΜΟΣΙΩΝ ΣΧΕΣΕΩΝ 

ΓΕΡΑΣΙΜΟΣ ΑΡΣΕΝΗΣ ΚΩΝΣΤΑΝΤΙΝΟΣ ΛΑΛΙΩΤΗΣ 

Ο ΥΦΥΠΟΥΡΓΟΣ ΑΝΑΠΤΥΞΗΣ 

ΙΩΑΝΝΗΣ ΖΑΦΕΙΡΟΠΟΥΛΟΣ 

( 2 ) 

ΠΡΟΕΔΡΙΚΟ ΔΙΑΤΑΓΜΑ ΥΠ’ ΑΡΙΘ. 56 
Κατάργηση - σύσταση θέσεων διοικητικού προσωπικού 
στο πανεπιστήμιο Θεσσαλίας 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις: 

α. Του άρθρου 79 παρ. 5 εδάφιο δ’ κα ε’ του ν. 1566/85 
"Δομή και λειτουργία της πρωτοβάθμιας και δευτεροβάθ¬ 
μιας εκπαίδευσης και άλλες διατάξεις" (Α' 167). 

β. Του άρθρου 2 παρ. 2περ. β υποπερ. ντου ν. 2083/92 
(Α’ 159) 

γ. Του άρθρου 29Ατου Ν. 1558/85 όπως προσετέθη με 
το άρθρο 27 του Ν. 2083/1992 (Α' 154) και αντικαταστά- 
θηκε με το άρθρο 1 παρ. 2α του Ν. 2469/1997 (Α’38). 

2. Της απόφασης του Πρωθυπουργού και της Υπουρ¬ 
γού Εσωτερικών Δημόσιας Διοίκησης και Αποκέντρωσης 
αρθ. 8211/8-3-1999 "Ανάθεση αρμοδιοτήτων στους Υφυ¬ 
πουργούς Εσωτερικών. Δημόσιας Διοίκησης και Αποκέ¬ 
ντρωσης Λεωνίδα Τζανή και Γεώργιο Φλωρίδη" (ΒΊ98). 

3. ΤηνπρότασητηςΣυγκλήτουτου Πανεπιστημίου Θεσ¬ 
σαλίας (συνεδρίαση 6/10-6-99). 

4. Το γεγονός ότι απάτην εφαρμογή των διατάξεων του 
παρόντος δεν προκαλείται δαπάνη σε βάρος του κρατι¬ 
κού προϋπολογισμού (βεβαίωση 1188/5-2-1999 της Υπη¬ 
ρεσίας Δημοσιονομικού Ελέγχου του Υπουργείου Εθνι¬ 
κής Παιδείας και θρησκευμάτων). 



584 


ΕΦΗΜΕΡΙΣΤΗΣ ΚΥΒΕΡΝΗΣΕΩΣ (ΤΕΥΧΟΣ ΠΡΩΤΟ) 


5. Την σριθ.412/1999 γνωμοδότηση του Συμβουλίου 
της Επικράτειας με πρόταση του Υπουργού Εθνικής Παι¬ 
δείας και θρησκευμάτων και του Υφυπουργού Εσωτερι¬ 
κών, Δημόσιας Διοίκησης και Αποκέντρωσης, αποφασί¬ 
ζουμε: 

Άρθρο 1 

Από τις κατά το άρθρο 17 παρ. 1 περ. ι’ του Π.Δ. 224 / 
1995 (Α’ 129). υφιστάμενες θέσεις του κλάδου Δ.Ε. Δα- 
κτυλογράφων-Στενογράφων του Πανεπιστημίου Θεσσα¬ 
λίας, δέκα (10) κενές θέσεις καταργούνται και αντί αυτών 
συνιστώνται και προστίθενται ισάριθμες θέσεις στον κα¬ 
τά το άρθρο 17 παρ. 1 περ. θ του ως άνω προεδρικού δια¬ 
τάγματος κλάδο Δ.Ε. Διοικητικού Λογιστικού. 


Άρθρο 2 

Η ισχύς του παρόντος αρχίζει από την δημοσίευση του 
στην Εφημερίδα της Κυβέρνησης. 

Στον Υπουργό Εθνικής Παιδείας και θρησκευμάτων α¬ 
ναθέτουμε τη δημοσίευση και εκτέλεση του παρόντος 
διατάγματος. 

Αθήνα, 22 Φεβρουάριου 2000 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ ΣΤΕΦΑΝΟΠΟΥΛΟΣ 

ΟΙ ΥΠΟΥΡΓΟΙ 

ο ΥΦΥΠΟΥΡΓΟΣ ΕΣΩΤΕΡΙΚΩΝ ΕΘΝΙΚΗΣ ΠΑΙΔΕΙΑΣ 

ΔΗΜΟΣΙΑΣ ΔΙΟΙΚΗΣΗΣ &ΑΠΟΚΕΝΤΡΩΣΗΣ ΚΑΙ ΘΡΗΣΚΕΥΜΑΤΩΝ 

ΛΕΩΝΙΔΑΣ ΤΖΑΝΗΣ ΓΕΡΑΣΙΜΟΣ Δ. ΑΡΣΕΝΗΣ 

ΕΦΗΜΕΡΙΣΤΗΣ ΚΥΒΕΡΝΗΣΕΩΣ (ΤΕΥΧΟΣ ΠΡΩΤΟ) 


ΕΘΝΙΚΟ ΤΥΠΟΓΡΑΦΕΙΟ 

ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 


ΚΑΠΟΔΙΣΤΡΙΟΥ 34 * ΑΘΗΝΑ 104 32 * ΤΕΙΕΧ 223211 ΥΡΕΤΟΡ* ΡΑΧ52 34 312 
ΗΛΕΚΤΡΟΝΙΚΗ ΔΙΕΥΘΥΝΣΗ: ήΐΐρ: νννννν.θ 1.0Γ 
θ-ιτιηΜ: ννθΙυηΊ35ΐθΓ @ θί.ςτ 


ΥΠΗΡΕΣΙΕΣ ΕΞΥΠΗΡΕΤΗΣΗΣ ΠΟΛΙΤΩΝ 


ΚΕΝΤΡΙΚΗ ΥΠΗΡΕΣΙΑ 
Σολωμού 51 


ΠΕΡΙΦΕΡΕΙΑΚΑ ΓΡΑΦΕΙΑ 
ΠΩΛΗΣΗΣ Φ.Ε.Κ. 


Πληροφορίες δημοσιευμάτων Α.Ε. - Ε.Π.Ε. 
Πληροφορίες δημοσιευμάτων λοιπών Φ.Ε.Κ. 
Πώληση Φ.Ε.Κ. 

Φωτοαντίγραφα παλαιών Φ.Ε.Κ. 

Βιβλιοθήκη παλαιών Φ.Ε.Κ. 

Οδηγίες για δημοσιεύματα Α.Ε. - Ε.Π.Ε. 
Εγγραφή Συνδρομητών Φ.Ε.Κ. και 
αποστολή Φ.Ε.Κ. 


5225 761 -5230 841 
5225 713-5249 547 
5239 762 
5248 141 
5248 188 
5248 785 

5248 320 


ΘΕΣΣΑΛΟΝΙΚΗ - Βασ. Όλγας 227 - Τ.Κ. 54100 
ΠΕΙΡΑΙΑΣ - Νικήτα 6-8 Τ.Κ. 185 31 
ΠΑΤΡΑ - Κορίνθου 327 - Τ.Κ. 262 23 

ΙΩΑΝΝΙΝΑ - Διοικητήριο Τ.Κ. 450 44 
ΚΟΜΟΤΗΝΗ - Δημοκρατίας 1 Τ.Κ. 691 00 
ΛΑΡΙΣΑ - Διοικητήριο Τ.Κ. 411 10 
ΚΕΡΚΥΡΑ -Σαμαρά 13 Τ.Κ. 491 00 
ΗΡΑΚΛΕΙΟ - Πλ. Ελευθερίας 1, Τ.Κ. 711 10 
ΛΕΣΒΟΣ - Πλ. Κωνσταντινουπόλεως 
Τ.Κ. 811 00 Μυτιλήνη 


(031)423 956 
4135 228 
(061) 6381 100 

(0651) 87215 
(0531) 22 858 
(041) 597449 
(0661) 89 127/89 120 
(081) 396 223 

(0251) 46 888/47 533 


ΤΙΜΗ ΠΩΛΗΣΗΣ ΦΥΛΛΩΝ ΕΦΗΜΕΡΙΔΟΣ ΤΗΣ ΚΥΒΕΡΝΗΣΕΩΣ 

• Για τα ΦΕΚ από 1 μέχρι 8 σελίδες 200 δρχ. 

• Για τα ΦΕΚ από 8 σελίδες και πάνω η τιμή πώλησης κάθε φύλλου (δσέλιδου ή μέρους αυτού) προσαυξάνεται κατά 100 δρχ. ανά 
8σέλιδο ή μέρος αυτού. 

• ΓιαταΦΕΚτου Τεύχους Προκηρύξεων Α.Σ.Ε.Π. ανεξαρτήτως αριθμού σελίδων δρχ. 100. (Σε περίπτωση Πανελλήνιου Διαγω¬ 
νισμού η τιμή θα προσαυξάνεται κατά δρχ. 100 ανά δσέλιδο ή μέρος αυτού). 


ΕΤΗΣΙΕΣ ΣΥΝΔΡΟΜΕΣ Φ.Ε.Κ. 

Τεύχος 

Κ.Α.Ε. Προϋπολογισμού 

Κ.Α.Ε. εσόδου υπέρ 


2531 

ΤΑΠΕΤ3512 

Α' (Νόμοι, Π.Δ., Συμβάσεις κ.λπ.) 

60.000 δρχ. 

3.000 

δρχ. 

Β' (Υπουργικές αποφάσεις κ.λπ.) 

70.000 » 

3.500 

» 

Γ' (Διορισμοί, απολύσεις κ.λπ. Δημ. Υπαλλήλων) 

15.000 » 

750 

» 

Δ' (Απαλλοτριώσεις, πολεοδομία κ.λπ.) 

70.000 » 

3.500 

» 

Αναπτυξιακών Πράξεων (Τ.Α.Π.Σ.) 

30.000 » 

1.500 

» 

Ν.Π.Δ.Δ. (Διορισμοί κ.λπ. προσωπικού Ν.Π.Δ.Δ.) 

15.000 » 

750 

» 

Παράρτημα (Προκηρύξεις θέσεων ΔΕΠ κ.τλ.) 

5.000 » 

250 

» 

Δελτίο Βιομηχανικής Ιδιοκτησίας (Δ.Ε.Β.Ι.) 

10.000 » 

500 

» 

Ανωτάτου Ειδικού Δικαστηρίου (Α.Ε.Δ.) 

3.000 » 

150 

» 

Προκηρύξεων Α.Σ.Ε.Π. 

10.000 » 

500 

» 

Ανωνύμων Εταιρειών & Ε.Π.Ε. 

300.000 » 

15.000 

» 

Διακηρύξεων Δημοσίων Συμβάσεων (Δ.Δ.Σ.) 

50.000 » 

2.500 

» 

ΓΙΑ ΟΛΑ ΤΑ ΤΕΥΧΗ ΕΚΤΟΣ Α.Ε. & Ε.Π.Ε. 

300.000 » 

15.000 

» 


1 Οι συνδρομές του εσωτερικού προπληρώνονται στα Δημόσια Ταμεία που δίνουν αποδεικτικό είσπραξης (διπλότυπο) το οποίο 
με τη φροντίδα του ενδιαφερομένου πρέπει να στέλνεται στην Υπηρεσία του Εθνικού Τυπογραφείου. 

1 Οι συνδρομές του εξωτερικού επιβαρύνονται με το διπλάσιο των ανωτέρω τιμών. 

1 Η πληρωμή του υπέρ ΤΑΠΕΤ ποσοστού που αντιστοιχεί σε συνδρομές, εισπράπεται από τα Δημόσια Ταμεία. 

1 Οι συνδρομητές του εξωτερικού μπορούν να στέλνουν το ποσό του ΤΑΠΕΤ μαζί με το ποσό της συνδρομής. 

1 Οι Νομαρχιακές Αυτοδιοικήσεις, οι Δήμοι, οι Κοινότητες ως και οι επιχειρήσεις αυτών πληρώνουν το μισό χρηματικό ποσό της 
συνδρομής και ολόκληρο το ποσό υπέρ του ΤΑΠΕΤ. 

1 Η συνδρομή ισχύει για ένα χρόνο, που αρχίζει την 1η Ιανουάριου και λήγει την 31η Δεκεμβρίου του ίδιου χρόνου. 

Δεν εγγράφονται συνδρομητές για μικρότερο χρονικό διάστημα. 

1 Η εγγραφή ή ανανέωση της συνδρομής πραγματοποιείται το αργότερο μέχρι τον Μάρτιο κάθε έτους. 

1 Αντίγραφα διπλοτύπων, ταχυδρομικές επιταγές και χρηματικά γραμμάτια δεν γίνονται δεκτά. 


Οι υπηρεσίες εξυπηρέτησης των πολιτών λειτουργούν καθημερινά από Οδ.ΟΟ' έως 13.00' 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 



































